సిలారపు రాజనర్సింహ

సిలారపు రాజనర్సింహ తెలంగాణ రాష్ట్రానికి చెందిన రాజకీయ నాయకుడు. ఆయన ఆందోల్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై మంత్రిగా పని చేశాడు.
రాజకీయ జీవితం
సి. రాజనర్సింహ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 1967లో జరిగిన అస్సెంబ్లీ ఎన్నికల్లో ఆందోల్ నుండి  పోటీ చేసి తన సమీప ప్రత్యర్థి స్వతంత్ర అభ్యర్థి కే. ఈశ్వరప్పపై 9757  ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 1972లో ఎన్నికల్లో తన సమీప ప్రత్యర్థి స్వతంత్ర అభ్యర్థి  లక్ష్మణ్ కుమార్ పై 13901 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై  పి.వి.నరసింహారావు, జలగం వెంగళరావు మంత్రివర్గాల్లో గృహ నిర్మాణ శాఖ మంత్రిగా పని చేశాడు.  

సి. రాజనర్సింహ  1978లో జరిగిన అస్సెంబ్లీ ఎన్నికల్లో పోటీ చేసి తన సమీప ప్రత్యర్థి ఇందిరా కాంగ్రెస్ అభ్యర్థి సదానంద్ పై 738 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 1983లో పోటీకి దూరంగా ఉండి 1985 ఎన్నికల్లో పోటీ చేసి తన సమీప ప్రత్యర్థి  తెలుగుదేశం పార్టీ అభ్యర్థి మల్యాల రాజయ్య చేతిలో 16463 ఓట్ల తేడాతో ఓడిపోయాడు.

మూలాలు

వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1978)